
كتاب (الزكاة وأسرارها وما يتعلق بها 


أعوذ باللّه من الشيطان الرجيم 
بسم الله الرحمن الرحيم 

الحمد لله رب العالمين والصلاة والسلام على أشرف المرسلين سيدنا 
محمد وعلى آله وصحبه أجمعين. 

أما بعد 

إخون في الله أنا أحبكم في الله وأسأل الله -جل جلاله- أن يرزقني 
وإياكم الإخلاص في القول والعملء اللهم إنا نسألك العافية وتام 
العافية ودوام العافية والشكر على العافية. 

أحبتي في الله مازلنا في كتاب مختصر منهاج القاصدين» وأسرار العبادات, 
وصلنا إلى كتاب الزكاة 


كتاب الزكاة وأسرارها وما يتعلق جا 

ووصلنا أن من الشروط أن يُخرج المنصوص عليه ولا يُخرج القيمة» فإن 
من أجاز إخراج القيمة إنما تلمح سد الَلَّة فقط, وسد الخلة ليس هو 
كل المقصود من الشرع بل بعضه. فإن واجبات الشرع ثلاثة أقسام, 
أعطينا مثالا على ذلك أن من شروط صحة الزكاة عشان تبقى الزكاة 
صحيحة؛ تمكين الفقير من عين الْرَكّى عنه. أنت تدفع ركاة مال لابد 
أن تعطي الفقير في يده مالاء تمكين الفقير؛ تقول إن مش من مصلحته 
إنني أنا أديله فلوس» كثير من الناس يقولنا الكلام ده وتغور عندنا هذه 
المشاكل» يقول أنا باجيب للناس وجبة» الكرتونة دي اللي هو بياخدها 
فيها حاجات بمتين جنيه أنا بحيبها بالجملة بمية جنيه هو لو راح اشتراها 
من بره يجيبها بمتين وخمسين جنيه. فأنا لما باديله قيمة ركاة ٠١ ٠‏ جنيه 
هي قيمتها 275٠‏ عشان كده لما بندي أحيانا ناس فلوس هو بيقولي 
كده حربنا يكرمه ويجمعنا دائمًا في الحج- يقولي أنا لما أديلو فلوس 

يقولي لا يا عم الحاج إديني الكرتونة» لأ ده دين» هي دي بقى اللي 
الشيخ بيقول عليه. 

القسم الأول تعبدي محض؛ تقولي الكرتونة أحسن له. أقولك الشرع 
بيقولك إديله فلوس. تقول طب ليه؟ هو كده. هي دي تعبدي محض, 
إن الشرع لما يقول حاجة تقول إيه؟ “معنا وأطعناء حاضر خدام, اللي 
تقول عليه يا رب» مدخلش بدماغي بقى إن المصلحة في كذا والمصلحة 
كفا نفس الكلام برضه في زكاة الفطر, زكاة الفطر إخراج صاع من 
طعام» واحد يقولك هتديله رز ويروح يبيعه. يا عم الشرع قالك اديله 
رز اديله رزء الشرع قالك اديله قمح اديله قمح, اديله اللي الشرع 
قال عليه هو يبيعه بقى ياكله هو حر نفذ أوامر الشرع لأن من 
مقاصد الشرع تعبيد العقل» إن دماغك متشتغلش على ربناء متدورش 
إنت على الأفضل اللي يعرفه ربنا الأفضل اللي هو شرعه 
ربنا -سبحانه وتعالی-. 

قال: "القسم الأول تعبد محض كرمي الجمار فمقصود الشرع فيه 
الابتلاء بالعمل ليُظهر عبودية العبد بفعل ما لا يُعقّل له معنى'» بترمي 
طوبة في عمود إيه فايدتها دي؟ ملهاش فايدة امع الكلام, تبات في 

مزدلفة في الشارع ليه يعني؟ هو الشرع قالك كده. تسمع الكلام. تبات 
ال ل ل لك الت 
عبودية العبد بفعل ما لا يعقل له معنى" إحنا لو دورنا على حكمة 
هنلاقي أكيد» هو فيه حكمة الله اسمه إيه؟ الحكيم؛ عليم حكيم. ولكن 
الحكمة دي لم تصل إليها عقولناء فدي بقى عبودية العقل. 

يقول الشيخ: "لأن ما يُعقَل معناه يساعد عليه الطبع", لو حاجة لما 
معنى معقول طبعك يساعدك يبقى آه عشان كذا وكذا اعملها. ويدعو 
إليه فلا يظهر خلوص العبودية به. 

متبانش بقى خلوص العبودية» متبقاش عابد, عشان كده بنقول فيها 
حظ نفسء كنثير من العبادات تحقيق الإخلاص فيها صعب جداء 
وعشان كده الصوفية بيقولولك إيه؟ إياك وحلاوة العبادات فإهًا حلاوة 
مسمومة. يعني إيه؟ ده كلامهم, لكن فيه معنى دقيق صح. عايزين 
نفهمه. بيقولك إن إنت لا تقوم الليل وتحس بحلاوة قيام الليل؛ الله 
حسيت كده بانشراح صدر وراحة نفسية وطمأنينة وعشت تان يوم 
كده بقى إيه حلوء تيجي تقوم تاني الليل ليه؟ مش لله بقى عشان 
تستريح, بدور على حتة الحلاوة ديء الحلاوة دي بيقولوا عليها إيه إكما 

حلاوة إيه؟ مسمومة لأنك مبقتش تقوم لله ده انت قايم لإيه؟ للحلاوة, 
فضاع الإخلاص» منتش قاج لله إنت قايم تطلب السعادة النفسية اللي 
هو بيسموه حظ النفس في العبادة. 

واحد يقولي أنا عايز أطلع الركاة أديها لواحد يعمل بما مشروع ومديهاش 
للناس» ليه؟ فيها شيء من حظ النفس, إن ده لما يفتح مشروع كل لا 
يعدي عليه ها أخبار المشروع إيه؟ فيها حتة بتاعتك» يروح يصلي في 
الجامع ده بالذات لأخم بيحترموه ويوقروه, أهاه يا شيخ مش عارف 
إيه» يتصدق للمسجد ده بالذات» اوعى حظ النفس في العبادة؛ يُفسِد 


0 ر 


العمل. تبقى شغال لحسابك لنفسك مش لله - سبحانه وتعالی-. 


يقول: "والقسم الثاني عكس ذلكء وهو ما لا يقصد منه التعبد» بل 
المقصود منه حض محضء, كقضاء دين الأدميين ورد المغصوب لذلك لا 
تعتبر فيه النية ولا الفعل» بل كيفما وصل الحق إلى مستحقه حصل 
المقصود وسقط خطاب الشرع؛ هذان قسمان لا تركيب فيهما" 

يعني إيه؟ قالك فيه حاجة تانية في مقاصد الشرع أو في واجبات الشرع, 
من واجبات الشريعة رد المظالم» واحد له عندي ألف جنيه حقه إن أنا 

أردهم له مش متاجة نية بقى» إن أنا نويت أرد له الألف جنيهء ولا 
محتاجة فعل, ممكن الألف جنيه دول يعني إيه أديهم لواحد يديهمله 
مش لازم أباشر الفعل بنفسي, ممكن أحطهم له في حسابه من غير ما 
يعرف. يبقى أنا رديت المظالم دي أو أديت الديون لا هي محتاجة نية 
ولا محتاجة مباشرة الفعل؛ بمجرد وصول الحق إلى صاحبه فقد أديت 
العمل وانتهت القضية وانتهى خطاب الشرع في حقك. 


"أما القسم الثالث. فهو المركب أن يُقصد منه الأمران جميعًا؛ امتحان 
المكلف وحظ العباد» فيجتمع فيه تعبّد رمي الجمار وحظ رد الحقوق, 
فلا ينبغي أن يُنْسَى أدق المعنيين وهو التعبد. ولعل الأدق هو الأهم. 
الزكاة من هذا القبيل", الزكاة مركب إن فيها حق العباد وفيها إيه؟ تعبد 

محض الاتنين» فحق العباد إنما توصل للناس بأي وسيلة لأن ده 58 
عشان كده الئاس يقولوا برضه من شروط صحة الزكاة إخراج الزكاة في 
مكان المال» في مكان الملل» عشان كده العلماء لم يجيزوا نقل الزكاة, 
يعني اللي عنده مصنع مثلاً في ستة أكتوبر يطلع زكاته فين في ستة 
أكتوبر ليه؟ لأن الناس شايفه المصنع ده بعنيها فكل الفقرا بيقولوا إيه؟ 

الزكاة دي هتجيليناء الزكاة دي بتاعتنا فكف حقدهم وحسدهم وقلقهم 
إنك تديله الركاة؛ حقه. 









ربنا -سبحانه وتعالى- بيقول إيه "وَآنُوأ حَقَهُ يَوْمَ حَصَادِه" 
؛ الفقير» "وَآتِ ذَا الْقْرْقَ حَقََهُ وَالْمِسْكِينَ وَابْنَ السّبيلٍ 
لك بل اللي" » "وآتِ ا افر حَقَهُ", كان لينا أخ 
طيب زمان بقى أيام زمان أيام ما كانت الدنيا حلوة شوية أحلى من 
كده شوية .كان وهو ماشي بالعربية يلاقي واحد واقف في الشارع يفتح 
العربية ويقولوا اتفضل تعال اركب يقولوا لا جزاك الله خيراء خد حقك 
يا أخي حقك ده حقك في عربيتي» اركب» بس الحكاية دي دلوقتي 
فالشاهد إيه» إن الناس دول قرايبك دول هم حق في فلوسك» إنت 
مش بتدفع جدعنة ده إيه؟ حقه, والفقير ده إيه؟ حقه. "وات ذا الْفْزْقَ 
حَقَهُ حَقَهُ وَالمِسْكينَ وَابْنَ السّبيل" حقه ده حقه. 
فأداء الحق والتعبد المحض يجتمعوا في الزكاة» فلابد إن إحنا مننساش 
جانب التعبد, الشيخ بيقول كده. 

فيقول: "ولعل الأدق هو الأهم والزكاة من هذا القبيل» فحظ الفقير 
مقصود في سد الخلة وحق التعبد مقصود الشرع في اتباع التفاصيل» 
وبمذا الاعتبار صارت الركاة قربنة للصلاة وللحج". أصل الصلاة عبادة 
بدنية, والحج عبادة مالية بدنية» فكذلك الزكاة عبادة بدنية مالية» والله 


أعلم. 


يقول الشيخ: "فصل في دقائق الآداب الباطنة في الركاة" 
الآداب القلبية بقى في الزكاة, يقول: "اعلم أن على مريد الآخرة في 
زكاته وظائف": 

الأولى: أن يفهم المراد من الركاة. إيه المراد؟ ربنا ليه أمرنا إن إحنا نطلع 
فلوس؟ ليه؟ يعني كل اللي عنده ألف جنيه يطلع منهم خمسة وعشرين 
جنيه» ولازم تعرف إن النصاب ستمائة جنيه لأن نصاب الذهب اللي 
هم عشرين منقال ونصاب الفضة ستمائة درهم» ستمائة درهم يعني 
ستمائة جرام» ستمائة جرام الجرام النهاردة الفضة ب ثمانين قرش جنيه 
يبقى ستمائة جنيه يبقى كل اللي عنده ستمائة جنيه مركونين في بيته 
متشالين في حتة» ستمائة جنيه وفاتت عليهم سنة يجب أن يطلع ركاهم, 

زكاة الستمائة جنيه خمسة عشر جنيه إثنين ونصف في المائة, ركاة الألف 
جنيه خمسة وعشرين جنيه. 

ليه ربنا إن أمرنا نطلع من كل ألف خمسة وعشرين جنيه؟ ليه؟ 

يقول: "أن يفهم المراد من الركاة وهو ثلاثة أشياء:" 

-١‏ ابتلاء مُدعي محبة الله تعالى بإخراج محبوبه. 

؟- التنزه عن صفة البخل المهلك. 

*- شكر نعمة المال. 


أول حاجة: ابتلاء 

الناس بتحب الفلوس واللي يقولك ما بحبش الفلوس هو حر يقول 
اللي يقوله, لكن الأصل في البشر إنهم بيحب الفلوسء ربنا قال كده: 
"وله حب اير شدي" » الخير يعني المال هناء 'وَتَاكُلُونَ 


الات اكلا لَْمَاَ * وَتبُونَ الْمَالَ خْبّاً جا" ١ل‏ فالإنسان 


بفطرته بيحب الفلوس, بيحب الفلوسء لكن فيه فرق بين واحد بيحب 

الفلوس يجيبها ويصرفها.ء وبين واحد بيحب الفلوس عشان يكنزها 
ويعبدها. 

فالابتلاء بقى, يعني واحد بيقولي ركاة المليون جنيه خمسة وعشرين ألف 
جنيه» مش كتير؟ هو شايف إن خمسة وعشرين ألف كتير على الفقراء 
-سبحان الله العظيم- طب, قلت له كده والله ساعتهاء هو بيقولي 
خمسة وعشرين ألف جنيه مش كتير؟ قلت له والمليون مش كتير؟ يعني 
المليون مش كتيرء خمسة وعشرين ألف همه اللي كتير» شيء عجيب 
جدًا. 

فلذلك, ده ابتلاء أنت قد لا تحس به لأنك بتطلعلك خمسة وعشرين 
جنيه ولا خمسين جنيه ولا خمسمائة جنيه زكاة. وعاملي فيها فتوة لكن 
اللي بيطلعوا على الملايين بقى عنده عشرة مليون ولا عشرين مليون 
يقوم يطلعلوا مائة ألف جنيه ركاة, بتزعلوا المائة ألف جنيه ركاة, مع إنه 
ممكن يصرف الائة ألف جنيه في إيه؟ في تغيبر عربية» يعني عنده عربية 
موديل 7٠٠5‏ وعاوز يجيب ال ۲٠٠٠١‏ يدفع الائة ألف جنيه فرق» 

ممكن, لكن إما بيجوا للفقرا بقى يبقوا تقال عليه مائة ألف جنيه 
للغلابة؟ كتيرء هيعملوا بيهم إيه؟ هي دي ماساة الأغنياء. 

فأول حاجة ابتلاءء امتحان -سبحان الله العظيم-. الناس عايزة اللي 
فقير يفضل فقير ميرفعش راسه» والغني یزداد غنى - والعياذ بالله-, ربنا 
-سبحانه وتعالى- أثبت الدرجات "وَرَفْعْنَا بَعْضَّهُمْ فَؤْقَ بَعْضٍ دَرَجَاتِ 
يبقى راضي وعايش» يبقى حد القوت عايش بالقوت الضروري ليه. 


الحاجة التانية: التنزه عن صفة البخل 

الله -سبحانه وتعالى - لا يحب البخل, -سبحانه وتعالى - يكره البخل» 
-جل جلاله- يكره البخل والبخلاء, ولذلك ربنا -سبحانه وتعالى- 
أمرنا بالتنزه عن هذه الصفة والتعوذ منهاء والرسول -صلى الله عليه 
وسلم- كان بيتعوذ بالله منهاء كان يتعوذ بالله من البخل. والبخيل لا 
بحبه الله -سبحانه وتعالى- بل يحب الكرم, وسبحان الله العظيم والله 
أنا اليومين دول بيلح علي إن أنا أتكلم في مسألتين الأولانية الأدب, 

والتانية الكرم, واتكلمت في التالتة الجمعة اللي فاتت اللي هي البركة, 
اتكلمت عن البركة -الحمد لله رب العالمين-, لكن أنا عايز اتكلم عن 
الجود» شيء عجيب جدًا لما تقرا قصص الأجواد, وأعجب منه لما تقرأ 
قصص البخلاء حربنا يكفينا شر البخل وأهله-. لكن فعلًا شيء 
عجيب جدًا في بخلاء زمانا بقى» فيه صنف تالت أنا صنفته ميته 
الحريص: تحده كريم على نفسه وبخيل على الناس كلهاء يعني عشان 
نفسه ينزه نفسه يصرف جامد في أكله وشربه ولبسه ورکوبه وکده» لکن 
يحي عند ولاده تلاقيه حريص, بحي عند أي حد من اللي بيتعامل معاهم 
حريص على الفلوسء ده نوع تالت غير البخيل بخيل على الناس. 
الشاهد إيه؟ 

إن البخل مهلكة, ليه؟ واحد جمع الفلوس وقاعد يتفرج عليها متمتعش 
بيهاء لذته في النظر إليها وعدم إنفاقها فبيتعذب بيها مش بيتمتع بيهاء 
بيتعذب بيها في الحرص عليها والحفاظ عليهاء اتنين يتعذب يوم ما يموت 
بقى ويسيبها أو تتسرق عادة تتاخد منه» مبتقعدش» فالبخيل معذب 
في الدنيا والآخرة. 

غغرة تلاتة 

شكر نعمة المال -اللهم ارزقنا شكر نعمتك- 
من أفضل أنواع الشكر أن تَنْعمَ بنعمة الله على عباد الله. يعني اللي ربنا 
إداله فلوس إدي الناس فلوس» ربنا اداله علم ادي الناس علمء اللي 
ربنا اداله صحة يساعد الناس بصحته» اللي ربنا اداله جاه -جاه يعني 
شهرة معارف يعني له درجة يكون وزير ولا وكيل وزارة ولا مدير ولا 
مدير إدارة- الدرجة دي اخدم الناس بيهاء هي دي شكر النعمة» شكر 
النعمة بذاتًا تحديدّاء لأن الشكر عمومًا الاعتراف لربنا -سبحانه 
وتعالى- يمذه النعمة وأداء شكرها وشكر ربنا عليهاء لكن الشكر 
الخاص لكل نعمة إنك تُنعم على عباد الله من جنس النعمة اللي ربنا 
أنعم بيها عليك» ربنا إداك مهارة في عمل معين» من شكر هذه النعمة 
إنك تعلمها الناس» عشان كده شيخ الإسلام ابن تيمية وابن القيم 
الاتنين قالوا لبعض إن من الخيانة كتمان العلم. الصيرفي إذا خان في 
الصرافة يعني إيه؟ يعني جاله جنيه دهب وقال عليه مش دهب عشان 

بشتربه رخيص. أو مش دهب وباعه على إنه دهب يُنَسَّى مهنة 
الصيرفةء يعني لو واحد متقن لمهنة معينة وخان في المهنة دي ربنا يسلبها 
منه. يسلب منه هذه النعمة, وكذلك في العلم الشرعي اللي يخون في 
العلم الشرعي» إنه يبقى عارف الحق ويقول غيره؛ ربنا يسلبه هذه 
النعمة, ينسيه العلم ده يسلب منه هذه النعمة, اللي ربنا فتح عليه 
القبول عند الناس اللي يخون الناس في القبول ده. ربنا يسلب منه هذا 
القبول. وهكذا على هذا فقس في أي مهنة من المهن بقى؛ في الطب 
الناس اللي اتخذت الطب تجارة النهاردة» عشان أخذ فلوس الناس 
بالخيانة» الخيانة بقى إنه الدكتور يروح قايله روح اعمل أشعة عند فلان 
وروح اعمل تحليل عند فلان وروح ادخل المستشفى الفلانية» عشان 
ياخد هو من دي والمريض مش محتاج الكلام ده. عشان هو باخد 
نسب من دولء؛ هذه خيانة يُسلب بسببها المهارة في الطب. تلاقيه بعد 
كده يغلط غلطة بموت الناسء بموت منه كذا مريض ويدخل في مشاكل 
يدسى المهنة, فكذلك في كل المهن. نسأل الله -عز وجل- أن يعلمنا 
ما ينفعنا. 


"كتاب الزكاة وأسرارها - فصل في دقائق الآداب الباطنة للزكاة" من سلسلة "مختصر منهاج القاصدين" 





شبكة الطربق إلى الله way2allah.com‏ 





إحنا قولنا الوظيفة الأولى للمزكي أن يفهم المراد من الزكاة 

الوظيفة التانية: الإسرار بإخراجها لكوغا أبعد من الرياء والسمعة 
الإسرار قال -سبحانه وتعالى-: "إن تدوأ الصّدَفَاتِ فَنِعِمًا هي وَإن 
كُقُوهَا وَتُؤْنُوهَا الْفَرَاء فَهُوَ خَير لَكُمْ' الأحسن لك إنك 
تخنفي ركاتك, تخفيها وأنت تؤديهاء لذلك الرسول -صلى الله عليه وآله 
وسلم- ذكر في السبعة الذين يظلهم الله في ظله يوم لا ظل إلا ظله. 
رجل تصدق بصدقة فأخفاهاء فلم تعلم شاله ما أنفقت يينه» محدش 
يعرف حاجة عن الموضوع خالص. أخفيها -سبحان الله العظيم-. 
يذكر عن علي بن الحسين زين العابدين إنه ا مات وجدوا في ضهره 
خطوط سوداء. فقعدوا يفكروا في الخطوط السودة دي إيه دي؟ إيه 
دي؟ معرفوش إيه دي غير إهم وجدوا بيوت حوالي عشرين تلاتين 
سبعين بيت في المديئة كان بيجيلهم دقيق بالليل يترمي على أبوابهم, 
بعد ما مات علي بن الحسين موصلهمش الدقيق ده. فعرفوا إن علي 
بن الحسين كان بالليل يشيل بحبل على ضهره شوال الدقيق وبروح عن 

البيت يرمي شوال الدقيق قدام البيت ويخبط الباب ويجري. محدش 
يعرف مين اللي جاب الدقيق ده. 

الصدقة الخفية» ودي مهمة جدًا يا جماعة مهم جدًا إن يبقى لنا خبيئة 

من عمل صا نتقرب إلى الله -عز وجل به-. 

"الإسرار بإخراجها لكونه أبعد من الرياء والسمعة, وني الإظهار إذلال 

للفقير أيضاء فإن خاف أن يُتهم بعدم الإخراج أعطى من لا يبالي من 

الفقراء بالأخذ بين الجماعة علانية وأعطى له سرًا". 

يعني بعض الناس بيتأذى إنك إنت تديله قدام الناس إديله سرًا مش 

لازم قدام كل الناس يعرفوا إنك إنت بتديله» واللي لا يبالي مبتفرقش 

معاه إديله. 


الوظيفة الثالثة: "ألا يُفسدها بالمن والأذى وذلك أن الإنسان إذا رأى 


نفسه محسنًا إلى الفقير, مُنعمًا بالإعطاء. رعا حصل منه ذلك, ولو حقق 
النظر لرأى الفقير محسمًا إليه بقبول حق الله الذي هو طهرة له". 

ألا يُفسدها بالمن والأذى, عمال ابتسم لأنى ذكرت حادثة قديمة زمان 
لما كنا في زمن التدريس, وكنا في التصحيح في آخر السنة, كانت بتبقى 
ترابيزة كبيرة وعليها مجموعة من المدرسين وبنصحح كل واحد سؤال 
ويرمي للي جنبه الطريقة المعروفة دي فالشاهد, جان صداع فراح واحد 
تطوع من الشباب من المدرسين وجاب لي كوباية شاي» فشربت الشاي, 
كل شوية ها شفت الشاي اللي أنا جبتهولك ضيع الصداع» أما الشاي 
اللي أنا جبتهولك» لحد ما صدعني. دي طرفة يعني. 

فالشاهد. قال الله -عز وجل-: "يا أَيهَا الَّذِينَ آمَنُواْ لا تُبْطِلُوأ 
صَدَقَاتَكُم بِالْمَنَ وَالأذَى كَالّذِي بق مله راء الئاس" ' 
فالرياء مُبطل؛ مُحبط للعملء والمن والأذى. -سبحان الله العظيمه- 
موضوع المن وأنت لا تعرف أد إيه المن بيوجع غير ها تبتلى بواحد يمن 
عليك. مش أنا عملتك» مش أن سويتلك» متدساش خليك عارف, دا 
أنا ياما إديتك. دا أنا ياما صبرت عليك. دا أنا ... وأسوأً ما يكون 
ذلك حين يكون بين الزوجين أن يمن عليها أو أن تمن عليه. 

نعم, وأسوأ من ذلك بلا شكء أنا باقول إنه سيء لأنه بيفسد الحياة 
الزوجية» إن الزوجة تحس أحيانًا في عين زوجها إنه بِيمُن عليهاء حتى لو 
بغير الكلام, بإشارة بحركة بكلمة وي أن تمن عليه ده 
وارد؛ حديث النبي -صلى الله عليه وسلم- "لو أَخْسّنت إلى إِخُْدَاهُنٌ 
الدَهْرَ نه رأث مِنْكَ شيئًاء قالّث: ما رَأَيْتُْ مِنْكَ خَيَا قَطُ"٠.‏ فبالقياس 
على هذا هي هتقولك يعني لو هي في مرة انت زعلتها وصبرت عليك 
هتفضل ذلاك بيها طول عمرك, إيه ده إنت في مرة زعقتلي وأنا قلتلك 
الشاهد إيه؟ لكن أنا أقصد من الرجل تبقى آه فيه جرح, لأن برضه 
من مشأكل زماننا أنه ظهر في كثير من رجال زماننا صفات النساء مع 
شديد الأسف, يعني إذا كان كلام النبي -صلى الله عليه وسلم- يكفرن 
العشير إذا أحسنت إلى إحداهن الدهر كله ثم أسأت إليها مرة قالت لم 
أر منك خيرا قط الصفة دي بتلاقيها في رجالة في زماننا إنك تحسن إليه 
كتير جذاء وبعدين تغلط مرة بس» ينسالك كل اللي فات» هو مش 


١‏ أخرجه البخاري 


"كتاب الزكاة وأسرارها - فصل في دقائق الآداب الباطنة للزكاة" من سلسلة "مختصر منهاج القاصدين" 









شبكة الطربق إلى الله way2allah.com‏ 

شايف غير الغلطة دي» موجودة ولا مش موجودة؟ موجودة في بعض 
الرجالة للأسف الشديد. 

الشاهد إيه؟ أنا مش عايز أستفيض في هذه المسألة» لكن عايز أتكلم 
على مسألة إن أسوأ شيء في الدنيا إن فقير ذليل» فقير محتاج» فقير 
ضعيف, وأنت تزيد ذله وفاقته وحاجته بالمن عليه» عشان كده ربنا سمى 


المن إيه؟ أذى مؤذي فاحترس من هذا. 


الشيخ يقول: "ولو حقق النظر لرأى أن الفقير محستا إليه بقبول حق 
الله الذي هو طهرة له". 

ربنا -سبحانه وتعالی قال - "خد من وام صدَقَة ثطَهَرْهُم وَتَرَكْيهم 
> فالزكاة طهرة, والطهرة دي يعني الفقير صاحب جميل 
عليك إنه قبلهاء إنك لافيت فقير تتطهر بيه. "وإذا استحضر مع ذلك 
أن إخراجه للركاة شكر لنعمة المال فلا يبقى بينه وبين الفقير معاملة". 
إنت بتمّن على الفقير ليه؟ الفقير ماله؟ ده إنت بتطلع حاجة فرض 
عليك وشكر نعمة ربنا عليك» الفقير مالوش علاقة ده كل معاملتك 

مع ربنا مش مع الفقير خالص. يقول الشيخ: "ولا ينبغي أن يحتقر الفقير 
لفقره, لأن الفضل ليس بالال ولا النقص بعدمه". 


الوظيفة الرابعة: أن يستصغر العطية 

"فإن المستعظم للفعل مُعجب به وقد قيل لا يتم المعروف إلا بغلاث, 
تصغيره, وتعجيله. وستره". 

عشان تبقى الحسنة حسنة؛ لازم تلت حاجات استصغارها ابن القيم 
يقول كده ني كتاب الفوائد: "من لطيف التعبد بالنعم؛ استعظام قليلها. 
واستقلال كثير شكرك عليها". 

سبحان الله العظيم, لا أجي أديكوا بقى أمثلة للجود. هتلاقي إن واحد 
قابلته واحدة قالت له أعطني درهم فأعطاها مائة دينارء فقالوا لقد 
سألتك درهمًا فقال لقد سألتني على قدرها وأعطيتها على قدري. هي 
بتطلب درهم. أنا أتذكر -ربنا يسترنا مش عارف تتقال ازاي هي جت 
هانقوهها بقى وخلاص- إن امرأة لقيتني وهي شايلة طفلين في أيام برضه 
التدريس عند المدرسة, الكلام ده مثلاً من خمسة وعشرين سنة, فالمهم 

رحت مديها عشرين جنيه؛ المرأة كادت تموت من الفرح كان قلبها 
قيعي عشرين جيه 

فالشاهد إنه إنت لم بتدي متستكترش العطية, انسبها لعطاء الله لك 
أو انسبها لله وكرم الله -عز وجل- عليك» مش لأد فلوسك, لأن 
عشرين جنيه كان زمان إحنا بنقبض مرتب سبعة عشر جنيه ونص. 
فالشاهد إيه إن متدسبش لمرتبك والا للفلوس اللي عندك, وإغا تدسب 
لإأكرام ربنا عليك فضله وجوده وستره وعنايته ورعايته ولطفه, وكل ده 
حسابه كام؟ 

فلذلكء لما تتصدق متستكترش اللي إنت بتديه؛ بالعكس استقله تقول 
يا رب أنا لو أقدر أطلع أكتر من كده. 

تصغيره وتعجيله؛ بنقول للي بينتظر أن تواتيه نفسه على الخير عفوًا 
سيطول انتظارك. احنا بنقولك دلوقتي اتصدق وعايز كل واحد منكم 
الليلة دي يتصدق بصدقة الليلة دي قبل ما ينام. 

يقول بس الواحد مستني لا يبقى معاه قرشين كده يعني على أساس 
يطلع حاجة يعني. أطلع النهاردة إيه خمسة جنيه؟ لاء متنتظرش طلع 
خمسة جنيه» وجنيه» ونص جنيه» وربع جنيه» طلع أي حاجة. 

تعجيله؛ لأن اللي هيستى بقى مش هيعمل. 

تلاته وستره؛ إن محدش يعرف عنه حاجة 

بقيت وظائف للمركي نؤجلها إلى اللقاء القادم» أحبكم في الله جزاكم 
الله خيرا والسلام عليكم ورحمة الله وبركاته 

وتائق (لآواب الباطنة فق (لزكاة 





أعوذ بالله من الشيطان الرجيمء بسم الله الرحمن الرحيم 

إن الحمد لله أحمده -تعالى- وأستعينه وأستغفره, وأعوذ باللّه -تعالى- 
من شرور أنفسنا ومن سيئات أعمالناء من يهد الله فلا مضل له» ومن 
يضلل فلا هادى له. وأشهد أن لا إله إلا الله وحده لا شريك له. 
وأشهد أن محمدًا عبده ورسوله, اللهم صلّ على محمدٍ وعلى آل محمد 
كما صليت على إبراهيم وعلى آل إبراهيم, إنك حميد مجيد. اللهم 
بارك على محمدٍ وعلى آل محمد, كما باركت على إبراهيم وعلى آل 
إبراهيم, إنك حميدٌ مجيد. 

أما بعد, فإخوتى فالله إن والله أحبكم في الله. وأسأل الله جل جلاله- 
أن يرزقني وإياكم الإخلاص في القول والعمل. اللهم نجنا من الفتن 
وعافنا من البلاء وارزقنا حسن الخاتمة, واكتب لنا الجنة بغير حساب. 
اللهم اجعل عملنا كله صالحاء واجعله لوجهك خالصاء ولا تجعل لأحد 

أحبتى في الله؛ مع فرع التركية في هذه المدرسة؛ مدرسة الربانية, كتاب 
مختصر منهاج القاصدين وتوقفنا في فصل في دقائق الآداب الباطنة في 
الركاة. فذكرنا أن الأدب الأول أن يفهم المراد من الزكاة, والوظيفة 
الثانية الإسرار بإخراجهاء والثالثة ألا يفسدها بالمن والأذى. الرابعة أن 
يستصغر العطية فإن المستعظم للفعل معجب به. هذا ما مر معنا. 

أما الخامسة والتي هي موضع عمل الليلة أن ينتقي من ماله أحله وأجوده 
وأحبه إليه» دي تلات صفات عشان تتصدق أو تركي صح., أحله 
وأجوده وأحبه اليه. 

بقول الشيخ "أما الحل فإن الله -تعالى- طيب لا يقبل إلا طيبًا" فلا 
يقبل الحرام. وأما الأجود فقد قال حتعالى-: "ولا تَيَمّمُوا ايت مِنْهُ 
فقون" وينبغى أن يلاحظ في ذلك أمرين: أحدهما: حق 
لله -سبحانه وتعالى- بالتعظيم, فإنه أحق من اختير له ولو أن الإنسان 
قدم إلى ضيفه طعامًا رديئًا لأوغر صدره". سبحان الله العظيم» الوظيفة 
دي مهمة قوى إن الإنسان لما ييجى يتصدق يدور المفروض على 
أحسن حاجة عنده يطلعهاء والذي يسهل عليه ذلك أن يعرف أنه إنغا 

يقدم لعظيم» الصدقة مش للفقير» دي لله لذلك السيدة عائشة - 
رضى الله عنها- كانت تطيب الدرهم قبل أن تتصدق به» وتقول معت 
رسول الله يقول: أنه يسقط في يد الله قبل أن يقع في يد الفقيرء فلما 
يبيجى يتصدق تبقى عارف إنك بتدى لربناء تدى ربنا إيه؟ 






عشان كدة الشيخ يقول إن ينبغى أن تلاحظ في الصدقة حق الله حق 
ربناء حق الله -تعالى- بالتعظيم له فإنه أحق من اختير له المراعاة دي 
قولناها في مسألة الترين الصلاةء وقول ابن عباس إن ربى أحق من َل 
له في الزكاة أحق من أختير له في الصيام أحق من أخلص له. وهكذا. 
دابا تراعى إنت بتتعامل مع مين؟ مع ربنا -سبحانه وتعالى --. فلتتخطى 
هذه الظواهر التي أمامك ويتعلق قلبك وعملك بالله -سبحانه وتعالم 
. ولو أن الإنسان قدم إلى ضيفه طعاما رديئا لأوغر صدره. ولذلك ربنا 
حسبحانه وتعالى- يقول "ولا تَيَمّمُوا الحيِيتَ مِنْهُ تفِفُونَ وَلَسْثُم باخذيه 
.." إنتم مش هتقدروا تخدوه لو بيقدم ليكم إنتوا ده. -سبحان الله 
العظيم- ولذلك لا كان في الشتاء ونجيب بطاطين للفقراء, واحد يجيب 
بطاطين الجافة جدا ورحيتها وحشةء إنت ترضى تتغطى بدي؟! إنت 

تغطى ولادك بدي؟! اللى ترضاه لنفسك وترضاه لبيتك وترضاه لولادك 
اديه للناس, هؤلاء بشر أيضا. 

الشاهد أن الإنسان ينبغى أن يختار لله فالله أحق من اختير له. 
"والثابى حق نفسه., فإن الذي يقدمه هو الذي يلقاه غدًا في القيامة, 
فينبغى أن يختار الأجود لنفسه". يبقى حاجتين تختار لربنا وتختار 
لنفسك, تختار لربنا؛ وربنا عظيم تختار له الأفضل, ولنفسك قال رسول 
الله -صلى الله عليه وآله وسلم- 'أيُكم مال وارثه أَحَبُ إليه من ماله؟ 
قالوا: يا رسول الله ما مِنّا مِن أَحَدٍ إلا ماله حب إليه من مال وارثه 
قال: اعلموا أنه ليس منكم من أَحَدٍ إل مال وارثه أَحَبٌ إليه من ماله, 
مالْكَ ما قدّمت» ومال وارك ما أخَّرتَ"" يبقى اللى إنت بتقدمه ده 
هو مالك هو ده بتاعك» أما اللى إنت سايبه ده مش فلوسك» فلوس 
الورثة. خلصت خرجت من ملكك. 

"أن يختار الأجود لنفسه. وأما أحبه إليه فلقوله -تعالى-: "لَن تَتَالُوا 
لر حى تفقوا ما بون" وكان ابن عمر -رضى الله 
عنهما- إذا اشتد حبه لشيء من ماله قربه لله -عز وجل- وروى أنه 





" صححه الألباني على شرط الشيخين 

نزل الجحفة وهو شاكِ -مريض تعبان بيشتكى- قال إن لأشتهي 
حيتان, -عايز ياكل ممك-, فالتمسوا له فلم يجدوا إلا حوتا. -ملقوش 
غير سمكاية واحدة-, فأخأته امرأته فصنعته ثم قربته إليه» فأتى مسكين, 
فقال ابن عمر -رضى الله عنه- خذه» فقال له أهله سبحان اللّه! قد 
عَنَيتَنَا ومعنا زادٌ غيره نعطيه. فقال: إن عبد الله يحبه". سبحان الله 
العظيم: قالوله يعنى إنت تعبتنا على ما لقينا سمك, وعمالناه» كل 
وبعدين احنا معانا حاجات تانية مانديله لحمة, نديله فاكهة, نديله 
فلوس» قال: لا ده أنا بحبه, اديله اللى أنا بحبه. تربية يا جماعة تربية, 
عشان كدة باقول الفرق بينا وبينهم شاسع جدَاء فرق شاسع جدَاء والله 
كنت أتكلم اليوم في هذه المسألة في مشوار طويل جدًا إن هل ممكن 
نبقى زيهم؟! o‏ مکن› لکن صعب مهياش سهلة. الأحلام والأمان 
سهلة وبسيطة؛ لكن الواقع العملى مكن نبقى زيهم؟! آه مكن ممكن 
بشر. عايز أقول لو حد مننا في الموقف ده يقدر يعمل كده؟! آه يقدر, 
هيجرى إيه يعنى لو اداله السمكاية هيموت؟! لكن مين اللى يعمل 
بقى؟ مين يقدر يغلب هواه. ویغلب مراته» ويغلب شهوته. ويغلب 

الواقع اللى عايش فيه. ويغلب تسويل النفس الأمارة بالسوء, عشان 
عنتهى البساطة يقوم شايل السمكة ومديهاله بنفس راضية عشان 
متبقاش خسرت السمكة وخسرت الأجرء تديهاله بنفس راضية وود 
وحب. عبد الله بن عمر علمنا في الموقف ده عدة أمور: أول حاجة 
"لن نالوا الو حَجَّ تُنفِقُوا با تْبُونَ" أنا قولت للإخوة القصة ديه أكتر 
من مرة لما نزلت "لَن تَنَالُوا ال حَقّ تُنَفِقُوا يما نْبُونَ" تبرع ابن عمر 
تصدق, قال يا رسول الله: إن أحب مالي إلي بيرحاء أشهدك أنها لوجه 
الله عمرك عملتها لما جمعت الآية دي؟ يعنى الآية دفعتك لعمل؟ أول 
ما معت الآية روحت مطاع. ده أحب مالي الي إيه؟ أهه لله عملتها؟ 
والآية الثانية ها نزلت "من ذا الذي بُفَْرِضُ الله فَرْضًا حَستً" 
أبو الدحداح قال: حائطي فيه ستمائة غخلة أقرضه لري, 
عمرك ها معت الآية حركت فيك أن تُخرج جزء من مالك وقولت: يا 
رب ده قرض ليك؟ قرض لله؟ عمرك عملتها؟ هكذا كانت تحركهم 
الآيات» هكذا كان الواقع عملي» الواقع شغل» يسمع وينفذ ويعمل. 

روى أن سائلا وقف بباب الربيع بن خثيب -رحمة الله عليه- فقال 
أطعموه سكرّاء قالوا نطعمه خبرًا أنفع له قال وَيْحَكُم أطعموه سكرّاء 
فإن الربيع يحب السكرء قالهم أنا بحب السكر وكلوه سكر, قالوله هو 
الراجل عايز عيش مش عايز ياكل سكر. -سبحان الله العظيم- هي 
كده إن كل شوية أقول إن احنا نعيش مع آيةء تبقى مسيطرة على 
حياتنا فترة» نعيش معاها وننتفع بيها. 

احنا قولنا الخامسة إيه بقى؟ أن يطلب من المال؛ أحله» أجوده» أحبه 
إليه. 


"الوظيفة السادسة, أن يطلب لصدقته أن تركوا به» وهو خصوص من 
عموم الأصناف الثمانية" -الله أكبر- ده احنا دخلنا في حتة مهمة 
قوى, إن الصدقة أديها لمين؟ هو ده الموضوع بقى. فعشان كدة الشيخ 
بقى يقول إيه؟ "هم خصوص من عموم الأصناف". هى الأصناف "إغا 
الصدقات للفقراء والمساكين والعاملين عليها والمؤلفة قلوجم وني الرقاب 
والغارمين وني سبيل الله وابن السبيل"" دول مصارف الزكاة الثمانية. 





" أخرجه النسائي مطولًا وأحمد مختصرًا 

فيه ناس خواص من الثمانية دول غخرج لهم زكاتنا احنا بالذات, كثيرة 
الأسئلة الناس المتسولين لي 0 مننا في الشوارع أديهم؟ إديهم. 
دول ناس محترفي تسول» مینفعش أنا أديهم مينفعش أديهم الزكاة. إديله 
ربع جنيه إديله بريزة مادام سأل, إديله خمسين قرش إديله جنيه. ادعيله 
ربنا يهديك يابني» ربنا يتوب علينا وعليك» ربنا يوسع علينا وعليك. 
لله يسهلك 'قَوْلَ مَعْرُوفَ وَمَغفرة حَيْرٌ من صَدَقَةٍ يَْبَعْهَا أَذَى' 
أحسن متزقوا في إيده تقوله خد كتكوا ستين بتاع روحوا 
بقى توبوا وتشفولكوا شغلانة, لا 'فَوْلَ مَعْرُوفٌ وَمَغْفِرَةٌ خَيْرٌ مّن صَدَقَةٍ 
يَتَبَعَهًا ادى" . الشاهد الناس دول كثيرا ما أن أدي لمش عارف إيه 
أدي لإيه؟ لا عايزين ندي الزكاة بقى لناس الشيخ بيقول هنا إيه؟ "أن 
يطلب لصدقته من تركوا به", الصدقة تكبر بيه عايز أدي ركاتي لناس 
الزكاة دي ألاقيها جبل يوم القيامة. مين دول؟ 
قال: "وهم صفات -صفات الناس اللى ياخدوا زكاني-: 

الأولى: التقوى» فليخص بصدقته المتقين فإنه يرد بحم أمامهم إلى الله - 
تعالى - لما يدي المتقين همتهم تنجه للّه» يفرغهم لربناء فقد كان عامر بن 
الزبير يتخير العبّاد وهم سجود فيأتيهم بالسرة فيها الدنانير والدراهم, 
فيضعها عند نعالحهم بحيث بحسون بما ولا يشعرون بمكانه, فقيل له ما 
بمنعك أن ترسل بما إليهم؟ فيقول أكره أن يتمعر وجه أحدهم إذا نظر 
إلى رسولى أو لقينى". 

كان عامر بن عبد الله بن الزبير كان من الأغنياء الأكابرء فكان يروح 
جايب الفلوس يلفها في سرة؛ الدراهم والدنانير ويدخل المسجد» يبص 
على العبّاد كده أثناء السجود. اللى يلاقي سجوده فيه خشوع وهو 
عادة بيبقى ساجد وحاطط حذاؤه عند رأسه كده» فيروح حاططله السرة 
قدام الحذاء بينها وبين رأسه. يرفع رأسه يلاقيها ياخدهاء قالوله طيب 
متبعتهاله البیت» يقولوا دي من عامر. يقول: أكره إن هو بعد كده 
يبص في وشي يحس بالمنة, إن ليا منة عليه اللهم ارزقنا الإخلاص. 
بعض الناس بيتصدق عشان يشوف المنة دي في وشوش الناس» إن 
هو إداله وإن هو معاه. 

"الثانية: العلم, فإن ني إعطاء العالم إعانة على العلم ونشر الدين وذلك 
تقوية للشريعة": آه لما تدى لعالم أو طالب العلم أو الداعية -وكل هذا 
أن يأخذ من زكاة المال-» لما تعطيه وتحرص كما فعل عامر بن عبد الله 
بن الزبير تحرص إنك إنت لا ترَى هذا فيه تقوية. فيه طلبة علم يا جماعة 
مش لاقيين ياكلوا. شوف طلبة العلم دول فين وأنفق عليه وإديله. 
إديله بكثرة» أغمره حتى يستطيع أن يتفرغ للعبادة أو لخدمة الدين. 


"الثالغة: أن يكون ممن يرى الإنعام من الله وحده» ولا يلتفت إلى 
الأسباب إلا بقدر ما ندب إليه من شكرهاء فأما الذي عادته المدح 
عند العطاءء فإنه سيذم عند المنع". متدورش على اللى لا تديله يديك 
دعاء ومدح على قد اللى إنت اديتهوله. لإن اللى بيديك مدح على 
قد فلوسك؛ هيديك ذم على قد منعكء وإنما أدور اللى إنه شايف إن 
عنده عزة بالله وغنى بالله. فشايف إن العطاء والمنة من الله. 

"الرابعة: أن يكون صائنًا لفقره ساترًا لحاجته كاتما للشكوى. قال - 
تعالى- اسهم الحاهل َغْنِيَاءِ من التَعَقُْفِ " البقرة: 71/17" واللّه في 
باي بعد ما قرأت الأربع صفات التقوى والعلم ومن يرى الإنعام من الله 
وحده وأن یکتم فقره» قلت جبهم منين دول؟ فرأيت الشيخ يقول: 
"وهؤلاء لا يحصلون في شبكة الطالب إلا بعد البحث عنهم وسؤال 
أهل كل محلة عمن هذه صفته", دول مش هتلاقيهم بحت رجليك» مش 
ببساطة دول محتاجين إيه؟ تدور عليهم. تبحث عنهم ودول رزق بقى, 
لما ربنا حبك ويرضى عنك يوقعك في واحد من دول. 






"السادسة: أن يكون من الأقارب وذوي الأرحام, فإن الصدقة عليهم 

أفضل على قدر ما جمع". يعنى مش شرط إن احنا نلاقى فيه الست 
صفات› المهم غحاول نلاقي اللي فيه صفات من هذه الصفات. 









فصل في آداب القابض 
الآخذ بقى» احنا قلنا فصل في آداب المعطيء اللى بيدي الزكاة؛ اللى 
بياخد الركاة, لابد أن يكون آخذ الزكاة من الأصناف الثمانية», يعنى 
بعض الناس بيبقى غني وياخد. حرام عليك. تاخد ليه؟ لا يجوز. 
مقصودش بالكلمة العامية بتاعت حرام عليك يا عم لاء وإنما حرام 
حرام» آم يعني» لقول النبى -صلى الله عليه وسلم- 'إِنَّ الصّدقةً لا 
تل لغني ولا لذي مِرّةٍ سَويَ"؛ لا تحل للى يقدر يشتغل ويكسبء لا 
تحل» فلذلك بنقولك ينبغي إن الإنسان يتعفف أقصى ما يستطيع» فلا 
يقبل الزكاة إلا لضرورة. أنا شايف فيه توسع وتاون في أخذ الصدقات, 
ودي عملالنا مشكلة في رمضان في أخذ الصدقات من الناس, وأخذ 
الزكوات» التوسع في هذه المسألة مصيبة. هذه الصدقات وهذه الزكوات 
غْسّالة ذنوب الناس, الزكاة دي غسَّالة ذنوبمم؛ والصدقة غسالة ذنوب 





؛ صحيح ابن حبان 

الناس» فإياك يا طالب العلم إنك تتسوف ليها أو تطلب منها أو تتوسع 
في الأخذ أو ترضاهاء لاء خليك عفيف النفس غن النفس ومتقبلهاش, 
ومش هتموت من الجوع. يبقى أول شرط إنه هو مياخدش إلا المستجق. 
"لابد أن يكون آخذ الزكاة من الأصناف الثمانية» وعليه بذلك وظائف: 
الوظيفة الأولى: أن يفهم أن الله -تعالى - إنما أوجب صرف الركاة إليه 


وو 






ليكفيه ما أهمه. ويجعل همومه هما واحدًا في طلب رضا الله -عز 
وجل-". ربنا إداك الزكاة ليه؟ عشان يكفيك هم الفلوس وتتفرغله في 
عبادة ربنا وطلب رضاه. 


"الوظيفة التانية: أن يشكر المعطي ويدعو له ويثنى عليه وليكن ذلك 
عقدار شکر السبب» إنت بتشکره عشان ده سبب "من م يشكر الناسَ 
لم يشكر الله"* ومن تمام الشكر أن لا يحتقر العطاء وإن قل» وأن لا 
يذمه ويغطى ما فيه من عيب» ينبغى أن هو الإنسان إذا أخذ. ميذمش 
وميستصغرش وإذا كان في العطاء عيب ميظهرش العيب» وإثما يستر 
العيب فيه كما أن وظيفة الْعطي الاستصغار» فوظيفة الْغطَى 





1 کک الترمذي 

الاستعظام» وكل ذلك لا يناقض رؤية النعمة من الله -عز وجل- فإن 


من ل ير الوسطة واسطة فهو جاهل» إنغا المنكر أن يرى الواسطة أصلا 
) تبقى عارف إن ده واسطة وسبب. 


"الوظيفة الغالغة: أن ينظر فيما بُعْطاه» فإن لم يكن من حل ل يأخذه 
أصلاء لأن إخراج مال الغير ليس بزكاة» وإن كان من شبهة تورع عنه 
إلا أن يضيق عليه الأمرء فمن كان أكثر كسبه حرامًا فأخرج الركاة, ولم 
يُعْرّف لا أخرجه مالك معين كانت الفتوى فيه أن يتصدق به» فيجوز 
هذا الفقير أن يأخذ قدر حاجته عند ضيق الأمر عليه وعجزه عن 
الحلال الصافي" ينبغى أيضا للآخذ إن هو يحتاط. مياخدش من أي 
حد» متخدش ربا بنوك» متخدش صدقات من يعمل عمل حرام؛ فنانين, 
ومش عارف إيه. وغيرهم, فلوسهم حرام, إزاى تاخد فلوسهم وتاكل 
منها؟! لا تأخذ وإنما يكون أخذك من الحلال الصاني, إلا إذا كان الأمر 
زي ما الشيخ بيقول ضاق عليه الأمرء خلاص مفيش, مش لاقي, ياخد' 
قدر؛ يبقى كأنه يأكل من ميتة, يأخذ قدر حاجته وما يسد الرمق. 

"الوظيفة الرابعة: أن يتوقى مواقع الشبه في قدر ما يأخذ, فيأخذ القدر 
المباح له ولا يأخذ أكثر من حاجته؛, فإن كان غارمًا لم يزد على مقدار 
الدين» أو غازيا لم يأخذ إلا مقدار ما يحتاج إليه. وإن أخذ بالمسكنة 
أخذ قدر حاجته دون ما يُستغنى عنه. كل ذلك موكول إلى اجتهاده, 
والورع ترك ما يريب". موضوع الغارم من زمان عايز أتكلم مين هو 
الغارم؟ يا جماعة الغارم من لغتنا العامية حتى اللي عَرّم الموضوع يعنى 
إيه؟ أحمد ومحمد اختلفواء أحمد ومحمد اختلفوا في مسألة كان بينهم 
تجارة واختلفوا» وحصلت ضغينة وبغضاء والفلوس ضاعت فأنا أريد أن 
آلف بینهم» أنا ضامن؛ قولتله خلاص يا محمد سيب الراجل ده 
متسجنوش والفلوس دي لو مدفعهاش عندى, بعدها أحمد مات أو 
سافر أو هرب, أنا غرمت الفلوس دي تلاتين أربعين خمسين ألف. مائة 
ألف أجيبهم منين وأنا فقير محلتيش؟ لما أنا غرمت الفلوس دي وألزمت 
دفعهاء أنا فعلا أنا قولت يا محمد لو الراجل ده مدفعش الفلوس دي 
عندى» يبقى في الحالة دي يجوز الأخذ من الركاة لسد هذا الدين. لكن 

واحد عمال يستلف فلوس علشان يركب عربية ويجيب موبايل ويتمنظر 
قدام الناس وعايش أبمة والآخر يقول أنا مديون يا جماعة سدولي ديون, 
ده مش غارم» ده مدیون يبقى حكمه حكم الفقيرء هو فقير؟ نديله 
اللى ياكل بيه نأكله نعيشه, لكن الغارم ده إيه؟ ده موضوع تانى مختلف . 
الصراحة اللهم عافهم ولا تبتلينا مش عايزين نتکلم بس» بس الواحد 
يقول اللى مديونين في زماننا أشياء عجيبة, واحد جاى يقول أنا مديون 






علي مية وتسعين ألف جنيه حد يساعدن, مية وتسعين ألف جنيه ليه 
ليه ليه؟ بعوع إيه دول؟ وأنا عايز حد يساعدن لو ماساعدتونيش مين 
يساعدين؟ طيب أنا عايز أفهم مية وتسعين ألف جنيه ليه؟ ده أنا كنت 
بتاجر وخسرت,ء بتاجر إزاى تخسر مية وتسعين ألف جنيه؟ مخسرتهومش 
في شهر ولا شهرين ولا خمسة ولا ستة ولا سنة ولا سنتين إزاى حصلت 
خسارة مية وتسعين ألف جنيه؟ هى دي القضية ينبغى ألا يتذرع بالدين 
ويتخذ وسيلة للوصول إلى الدنياء اللهم اقض الدين عن المدينين وفرج 
كرب المكروبين وأزل هم المهمومين. 

اختلف العلماء في قدر الغنى المانع من الزكاة, مين اللي ميحللوش 
الأخذ من الزكاة؟ الصحيح فيه أن يكون له كفاية على الدوام, إما من 
تجارة أو صناعة أو أجر عقار أو غير ذلك, وإن كان له بعض الكفاية 
أخذ ما يتممهاء وإن لم يكن له ذلك أخذ ما يكفيه» يعنى إيه اللي له 
كفاية على الدوام؟ يعنى شغال في شغلة بيقبض متين جنيه ثلامائة جنيه 
خسمائة جنيه» الخمسمائة جنيه دول بيكفوه؟ خير وبركة. مبيكفوهش 
يبقى فقير, ياخد اللى يكمل كفايته» يكفيه كام؟ ستمائة؟ يبقى له مائة 
جنيه ياخدهم يكمل بيهم كفايته. أما التاني الفقير اللي ملوش دخل 
شهري» اللي معندوش دخل خالص نهائي, مش لاقي ياكل؛ مفيش 
شغل وقاعد عطلان وعنده زوجة وتلات عيال» احنا بنقوله المفروض 






الأول ينزل عن مستواه شوية, يعنى يبيع الشقة التمليك وياخد شقة 
إيجارء ويجيب فلوس التمليك دي ويشتغل ويبدأ يتاجرء يبيع العربية, 
يشيل ولاده من المدارس الخاصة مينبغيش إننا واحد معرفش الفكر ده 
جيه منين؟ إن واحد عايش كده في شقة تمليك بمتين (٠١؟)‏ ألف جنيه 


وعنده عربية بسبعين تمانين ألف جنيه وولاده في مدارس خاصة بيدفعلهم 

عشرة خمستاشر ألف جنيه في السنة وعايزين نعيشه في نفس مستواه 
اللى كان عايش فيه» دين إيه اللى بيقول كده؟! فيه ناس مش لافية 
تاكل وأنا أخليه راكب عربية وأعيشه في نفس مستواه؟ مين اللي قال 
كده؟! ده ميبقاش فقير. وليكن ما يأخذه بقدر ما يكفي -بنقول بقدر 
ما يكفى سنته- السنة ولا يزيد عن ذلك وإنما اعتبر بالسنة لأتها إذا 
ذهبت جاء وقت الأخذ, وإذا أخذ لأكثر منها ضيق على الفقراء. 


أيها الإخوة موضوع الركاة والإنفاق يحتاج إلى بسط أكثر من هذاء لأن 
الواقع النهاردة أوسع من اللي احنا بنقوله ده إذا كانت ثمة نصيحة في 
النهاية إن احنا نقول للمتصدق تحرى أن تَعْطِى أهل السنة, طلبة العلم, 
وأهل التقوى واختاجين حقيقة أعطهم ما يكفيهم ولا تقصر. 

وإذا كانت من نصيحة للآخذين فاحنا نقول لطلبة العلم ولغيرهم ينبغي 
أولا أن تتورع عن الحرام. وثانيًا أن تكون غني النفس لا تستشرف ولا 
تطلب ولا تمد يدك ولا تستصغر ما أعطى إليك وأن تعلم أن هذا المال 
عُسَالة ذنوب الناس» فتمنى على الله واطلب منه أن يكفيك لتستغني 

عن هذا وتعطى» متبقاش فرحان إنك بتاخد ولا مطمن إنك بتاخد ولا 
راضى إنك بتاخد. أشهد الله هذا من قلبك لعله يسد عنك. 

أسأل الله -عز وجل- أن ينبتنا وإياكم على الإيمان, وأن يعافينا وإياكم 
من البلاءء وأن ينجينا وإياكم من الفتن ما ظهر منها وما بطن, وأن 
يرزقنا وإياكم الإخلاص في القول والعمل. اللهم ارزقنا حسن الخائمة, 
وارزقنا الجنة بغير حساب ولا سابقة عذاب, وارفع درجاتنا في الجنة مع 
البي محمد -صلى الله عليه وعلى اله وصحبه وسلم-. 

أحبكم في الله والسلام عليكم ورحمة الله. 

